ปกติ เเฟนมีประจำเดือน 3 วัน ต่อ เดือน เเต่เดือนนี้ มาผิดปกติ ประจำเดือนมีระยะเวลามากขึ้นวันเเรกที่เป็นประจำเดือน มีสีเเดงสด ที่ต่อมา สีเเดงเเต่เข้มขึ้น วันที่ 3เริ่มคล้ำ แดงน้ำตาลวันที่ 4 มีสีน้ำตาลปนแดง มาไม่เยอะแต่ก็ไม่น้อย มาแบบ ต้องใส่ผ้าอนามัย วันที่ 5น้ำตาลเหมือนกาเเฟ เป็นวงกลางๆ มาน้อยลง ไม่รู้ว่าเป็นอะไรครับ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน ซึ่งในแต่ละรอบ ไม่จำเป็นต้องเท่ากัน ส่วนระยะเวลาการมีประจำเดือนที่ปกติคือ 2-7 วัน ซึ่งในแต่ละครั้งก็ไม่จำเป็นต้องเท่ากันเช่นเดียวกัน ดังนั้น หากประจำเดือนมาไม่เกิน 7 วัน ไม่ได้มีปริมาณมากเกินไป (เช่นมากจนต้องเปลี่ยนผ้าอนามัยทุก 2 ชั่วโมง) ก็ถือว่าปกติดีค่ะในช่วง 1-2 วันแรกก่อนการมีประจำเดือนมา ในบางครั้งอาจมีเลือดสีน้ำตาลออกมาได้ ซึ่งเกิดจากเยื่อบุโพรงมดลูกที่เริ่มหลุดลอกออกมาบางส่วน แต่ยังไม่ได้ลอกตัวออกมาพร้อมกันทั้งหมด เลือดที่ออกจึงมีปริมาณน้อยๆ และเป็นสีน้ำตาล เมื่อเยื่อบุลอกตัวออกมาพร้อมกัน จึงกลายเป็นประจำเดือนสีแดงตามมา และหลังจากที่ประจำเดือนหมดไปแล้ว ประมาณ 1-2 วันหลังจากนั้น ก็อาจมีเลือดสีน้ำตาลตามออกมาได้ ซึ่งเกิดจากเยื่อบุโพรงมดลูกที่ยังหลุดลอกออกมาไม่หมด ดังนั้น เมื่อทยอยออกมาจนหมด เลือดที่ออกมาตามหลังประจำเดือน จึงมีปริมาณน้อยๆ และมีสีน้ำตาลค่ะดังนั้นเลือดที่ออกในช่วง 3 วันแรก จึงถือเป็นเลือดประจำเดือน ส่วนเลือดในวันที่ 4-5 ที่ออกมาปริมาณน้อย และมีสีน้ำตาล จึงถือเป็นเลือดที่เกิดจากเยื่อบุโพรงมดลูกที่ยังหลุดลออกออกไม่หมดและออกมาตามหลังค่ะ ไม่ได้ผิดปกติอะไร